 dadka soomaalida ah ee ku dhaqan gobolkan ayeey la soo bohoowday cabsi taxaddar dheeraad ah, ka soo billoow meelaha shaqooyinka loo tago ilaa guryaha aan ku noolnahay, xitaa warqadaha qof walbaa ugu soo dhaca sanduuqiisa boostada ayaa fiiro dheeraad ah loo celiyey si aan sunta khatarta ah ee Anthrax-ka loogu soo maldihin, dumarka soomaaliyeed ayaa la dhihi karaa waa qeybta eey si daran u asiibtay cabsidan, maxaa yeelay xijaabkooda ayaa ah mid indhaha soo jiidanaya oo durbaba qofka mareykanka ah soo xusuusinaya sawiradii uu talefeshinka ka arkay ee daboolnaa, gabdho badan ayaa ii sheegay ineey xilliyada qaar eeyan socon, meelaha qaarna tagin iyagoo ka cabsi qaba in lagu soo xadgudbo, sidoo kale masaajidada ayaan maalmaha jimcada ah ku arkayey iyadoo ciidamo Police-ah la soo hor tubay, walow siyaabo kala duwan taa loo fasiray, si kastaba ha ahaatee taxadarku waa sheey wanaagsan waqti walba oo aan wax uu noo tara mooyee waxba naga dhibeyn. 